Diari Oficial de la Generalitat Valenciana


Sumari del DOGV 3971, del 02-04-2001 (2001/2396)

RESOLUCIÓ de 21 de febrer de 2001, de la Direcció General d'Indústria i Energia, per la qual s'autoritza administrativament Iberdrola, SA, i s'aprova el projecte d'execució d'ampliació de la subestació transformadora de 132/66/20 kV denominada ST l'Alcúdia de Crespins, a l'Alcúdia de Crespins (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2396


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 21 de febrer de 2001, de la Direcció General d'Indústria i Energia, per la qual s'autoritza administrativament Iberdrola, SA, i s'aprova el projecte d'execució d'ampliació de la subestació transformadora de 132/66/20 kV denominada ST l'Alcúdia de Crespins, a l'Alcúdia de Crespins (València). [2001/A2396]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu al projecte d'execució d'ampliació de la subestació transformadora de 132/66/20 kV denominada ST l'Alcúdia de Crespins, situada a l'Alcúdia de Crespins, província de València.
  
Atés que la sol·licitud indicada ha seguit al Servei Territorial d'Indústria i Energia de València la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Atés que en el període d'informació pública no s'han presentat al·legacions al projecte tècnic.
  
Vist l'informe favorable emés per l'òrgan instructor de l'expedient amb data del registre d'eixida de 29 de gener de 2001 (núm. 2.340), de l'esmentat òrgan.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA, l'ampliació de la subestació transformadora de 132/66/20 kV denominada ST l'Alcúdia de Crespins, situada a l'Alcúdia de Crespins, província de València. L'abast de l'ampliació afecta només el sistema de 66 kV i consisteix a:
  
- Afegir dues posicions de línia equipades amb interruptor, tres transformadors d'intensitat, seccionador d'aïllament barres i d'aïllament de línia, aquest últim disposarà de P.a T. i transformador de tensió inductiu.
  
Segon
  
Aprovar el projecte d'execució, sotmetent-lo a les següents condicions:
  
 1. Les obres hauran de realitzar-se d'acord amb el projecte presentat.
  
 2. El termini de posada en marxa serà de 12 mesos comptats a partir de la notificació de la present resolució.
  
 3. El titular donarà compte de l'acabament de les obres al Servei Territorial d'Indústria i Energia de València, a efectes de reconeixement definitiu i extensió de l'acta de posada en marxa.
  
 4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se un recurs d'alçada davant el conseller d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.